Pri nabíjaní koruniek do vodných fajok je to častokrát spojená veda s mágiou. Hovoríme to preto, pretože neexistuje žiaden zaručený recept a pravidlá, ktoré by garantovane fungovali v každej situácii. Hlavne aj preto, že každý od vodnej fajky očakáva niečo iné. Niekto očakáva neskutočnú silu a je mu takmer jedno ako to chutí, druhý zas chce cítiť príjemnú chuť a je mu pomaly jedno, že ho to vôbec nerelaxuje.
Ak však s vodnými fajkami ešte iba začínate, a chcete zaručený recept na úspech tak máme osvedčený postup, ktorý zvládne úplne každý. Tabak do korunky nakladáte fluff-ovým spôsobom – tj že ho vôbec neutláčate a snažíte sa aby bol čo najviac prevzdušnený. Ak využívate typ killer alebo turek tak v strede urobíte dierku o priemere cca 3-4mm aby mohol prúdiť vzduch cez korunku do vodnej fajky. Tabak dávate do takej výšky aby sa vôbec nedotýkal alebo iba veľmi jemne dotýkal heat managementu. Do heat managementu naložíte 3 úplne rozpálené uhlíky a po 2-5 minútach nahrievania 3 uhlík zložíte (záleží od typu korunky a tabaku) a začnete si užívať vašu skvelú vodnú fajku :)
Viac sa tejto téme budeme venovať v osobitných článkoch, kde si rozoberieme ako nabíjať rôzne typy tabakov do rôznych koruniek a akými štýlmi sa dajú korunky nabiť, aby ste dosiahli špecifické výsledky.